Diferents equips del CB Burjassot es troben disputant la fase d’ascens
2025-07-24

Aquesta temporada està sent molt especial per al Club de Bàsquet Burjassot ja que, a més de celebrar el seu 40 aniversari, un aniversari que suposarà la celebració de diferents esdeveniments en el municipi per a festejar tan important data, quatre dels seus equips estan disputant la fase d’ascens de les seues respectives lligues.

Concretament es tracta del Cadet femení, que es troba jugant en fase ascens a N1; l’Infantil masculí, que juga en fase d’ascens a N2; l’Aleví masculí, en fase d’ascens com a segon de grup a N2 i, finalment, el Mercat Municipal Burjassot- Aleví femení, en fase d’ascens com primer de grup a N1.

“Per a nosaltres”, tal com han assenyalat fonts del club, “són grans notícies ja que demostren que els nostres jugadors i les nostres jugadores estan adquirint un gran nivell”.